Gjerstad prestegard

Gjerstad prestegard ligg søraust for Gjerstad kyrkje, på den andre sida av eit jorde i sørkant av kyrkjegarden.

Både kyrkjestaden og prestegarden har røter attende åt mellomalderen. Hovudbygningen ved prestegarden er eit sveitserhus i halvannan etasje med ståande utvendig panel. Bygningen vart restaurert i 1994 og er freda saman med forpaktarbustaden frå 1850 og eit stabbur frå 1700-talet (seinare ombygd til garasje). Søraust for hovudbygningen er eit hageanlegg. Prestegarden er rekna for å ha høg verdi som kyrkjeleg kulturminne.Høringssvar frå Agder og Telemark bispedømeråd

Då dagens hovudbygning vart oppført i 1895, vart den tidlegare hovudbygningen frå rundt 1700 riven. Der voks Niels Henrik Abel opp, idet far hans var prest i Gjerstad. Ved kyrkja er ei minnebyste av Abel utført av Brynjulf Bergslien. Det lokale historielaget har laga ein kultursti i området til minne om Abel.Gjerstad historielag

 Kjelder 

 Gjerstad prestebolig hos Opplysningsvesenets fond


 Bakgrunnsstoff 

 Dronefilm av Gjerstad kyrkje og prestegard

Kategori:Prestegardar i Noreg
Kategori:Kulturminne i Gjerstad
Kategori:Gardar i Gjerstad
Kategori:Freda bygg i Agder